Afon Ieithon - Wicipedia

# Afon Ieithon

### Oddi wrth Wicipedia, y gwyddoniadur rhydd.

Afon yng nghanolbarth Powys yw Afon Ieithon (hefyd Afon Ithon). Mae'n tarddu yn y bryniau i'r de-orllewin o'r Drenewydd ac yn llifo ar gwrs deheuol i ymuno yn Afon Gwy ger Llanfair-ym-Muallt. Ei hyd yw tua 25 milltir.

Mae'r afon yn casglu ffrydiau ger bryn Rhyddhywel, bron i 2000 troedfedd i fyny yn y bryniau. Rhed ar gwrs deheuol heibio i bentrefi Llanbadarn Fynydd, Llananno, Llanbister a Llanddewi Ystradenni. Mae ffordd yr A483 yn rhedeg yn gyfochrog iddi am y rhan yma o'i chwrs. Rhed dyfroedd Afon Aran i mewn iddi ger Crossgates. Ar ôl hynny mae'n cymryd cwrs ymddolennol iawn i'r dwyrain ac yna i'r gorllewin a heibio i dref Llandrindod i lifo i mewn i Afon Gwy tua milltir i'r de o Bontnewydd ar Wy, 4 milltir i'r gogledd o Lanfair-ym-Muallt.

Wedi dod o "http://cy.wikipedia.org../../../a/f/o/Afon_Ieithon_f9d7.html"

Categorïau: Afonydd Cymru | Powys

##### Views

- Erthygl
- Sgwrs
- Diwygiad cyfoes

##### Chwilio